Den tragiske ulykke skete ved 22-tiden på landevejen mellem Hjallerup og Dronninglund. Den 36-årige motorcyklist overhalede med stor fart to personbiler, men overså tilsyneladende en modkørende bil. Motorcyklisten blev med høj hastighed slynget af og var ifølge vagtchefen hos Nordjyllands Politi dræbt på stedet. Føreren af den modkørende bil slap fra det voldsomme sammenstød uden fysiske men, men blev indlagt på sygehuset med chok.

Opsummering:
En 36-årig mand fra Dronninglund mistede onsdag aften livet, da han på motorcykel frontalt stødte ind i en personbil.